**CONCURSUL DE SELECȚIE A PARTICIPANȚILOR LA MOBILITĂȚILE DIN CADRUL PROIECTULUI ERASMUS + KA1**

***”PROMOVAREA EGALITĂȚII DE ȘANSE ÎN EDUCAȚIE PRIN DEZVOLTAREA COMPETENȚELOR CHEIE LA NIVEL EUROPEAN” 2017-2019***

**DETALII DESPRE CONCURS**

Pentru selecția participanților a fost numită Comisia de selecție a participanților în cadrul proiectului 2017-1-RO01-KA101-036260, prin decizie internă.

Comisia este formată din 3 membri, dintre care unul este președinte (prof. Băcanu Lăcrămioara, Școala Gimnazială ”George Voevidca”).

**ANEXA 1- PROCEDURA DE SELECȚIE**

**ANEXA 2- CRITERII DE SELECȚIE**

**ANEXA 3- CERERE INSCRIERE LA CONSURSUL DE SELECTIE**

**DOSARUL DE CANDIDATURĂ SOLICITAT VA CUPRINDE URMĂTOARELE DOCUMENTE (în această ordine):**

* Cerere adresată directorului instituției pentru înscrierea la concursul de selecție;
* Copie xerox după cartea de identitate;
* Adeverință care să ateste calitatea de profesor titular;
* CV în format european datat și semnat de către candidat;
* Scrisoare de intenție, în care se vor menționa modalitățile de diseminare și se va detalia modul în care vor fi utilizate rezultatele participării la proiect;
* Document care să ateste nivelul de înțelegere și exprimare în limba engleză
* Document care să ateste cunoștințe de bază Microsoft WORD;
* Adeverință care să ateste obținerea calificativului *Foarte bine* în ultimii doi ani școlari;
* Dovezi ale colaborării cu părinții, Poliția de proximitate, Serviciile de asistență socială;
* Implicarea în viaţa şcolii (responsabilităţi la nivel de şcoală- calitatea actului managerial ca director/ responsabil/ membru în comisii, participare la concursuri de orice tip şi olimpiade şcolare cu elevii şcolii, pregătire pentru examene, activităţi extraşcolare, atragere de fonduri)
* Dovezi ale participării la activități de voluntariat social;

**Calendarul desfășurării concursului de selecție a participanților la mobilități:**

|  |  |
| --- | --- |
| - 01-05.09.2017  - 06.09.2017 | Depunerea dosarului de candidatură  Verificarea și evaluarea dosarelor depuse |
| - 07.09.2017 | Interviul, afișarea rezultatelor și depunerea contestațiilor |
| - 08.09.2017 | Rezolvarea contestațiilor și afișarea rezultatelor finale |

**Dosarele vor fi înregistrate la secretariatul liceului.**

**ANEXA 1**

**Procedura de selecţie a cadrelor didactice participante la**

**Proiectul european *Erasmus +,* ”PROMOVAREA EGALITĂȚII DE ȘANSE ÎN EDUCAȚIE PRIN DEZVOLTAREA COMPETENȚELOR CHEIE LA NIVEL EUROPEAN” 2017-2019**

**Scopul:**

Scopul acestei proceduri este selectarea obiectivă a cadrelor didactice din Colegiul Silvic ”Bucovina” care vor participa la mobilitățile proiectului ***Erasmus +, ”PROMOVAREA EGALITĂȚII DE ȘANSE ÎN EDUCAȚIE PRIN DEZVOLTAREA COMPETENȚELOR CHEIE LA NIVEL EUROPEAN” 2017-2019***

**Obiectul:**

Aceasta procedură se aplică tuturor membrilor personalului didactic titular de la Colegiul Silvic ”Bucovina”, Câmpulung Moldovenesc, care doresc să participe la procesul de selecție în cadrul proiectului Erasmus+ ”PROMOVAREA EGALITĂȚII DE ȘANSE ÎN EDUCAȚIE PRIN DEZVOLTAREA COMPETENȚELOR CHEIE LA NIVEL EUROPEAN” 2017-2019.

**Responsabili:** Comisia de selecţie a participanților la mobilități.

**Notă:**

Conţinutul acestei proceduri va fi afişat la aviziere şi pe site-ul școlii/ proiectului.

**Procedura:**

**Pasul 1.** Stabilirea prin decizia conducerii liceului a comisiei de selecţie a participantilor la cursuri, comisie alcatuită din trei membri, profesori la unități de învățământ din municipiul Câmpulung Moldovenesc: prof. Băcanu Lăcrămioara, Școala Gimnazială ”George Voevidca”, prof. Grămadă Nicoleta, Liceul Tehnologic Nr. 1, prof. Cojocari Moroșan Alexandru, Colegiul Național ”Dragoș Vodă”. Componența comisiei de selecție a fost alcătuită din profesori proveniți din alte unități școlare ale municipiului, cu scopul de a asigura transparența procesului de selecție și a oferi posibilitatea tuturor cadrelor didactice titulare din școală de a participa la mobilități. Criteriile de bază pentru alegerea membrilor comisiei de selecție au fost experiența lor în derularea proiectelor Erasmus+ KA1 și calitatea competențelor profesionale.

**Pasul 2.** Elaborarea criteriilor de departajare a cadrelor didactice care vor să participe la proiect.

**Pasul 3.** Anunțul concursului de selecție la aviziere, pe site-ul școlii www.silvagrup.ro și pe grupul de discuții al cadrelor didactice de la Colegiul Silvic colegiulsilvic@yahoogroup.com. Afişarea condiţiilor și a criteriilor pe care trebuie să le îndeplinească potențialii beneficiari ai proiectului- cadre didactice și a calendarului de concurs.

**Pasul 4.** Apelul către cadrele didactice din şcoală în cadrul primei şedinţe a Consiliului profesoral. Se anunță și pe această cale concursul de selecție a cadrelor didactice doritoare să participe la cursuri de formare europeană.

**Pasul 5.** Depunerea dosarului de candidatură la secretariat, în intervalul afișat.

**Pasul 6.** Selecția participanților (evaluarea dosarelor+ interviu). Pentru fiecare flux vor fi două persoane de rezervă, selectate în ordinea descrescătoare a punctajului, care vor participa la mobilitate în situația în care una dintre persoanele selectate renunță din motive bine întemeiate la curs.

**Pasul 7.** Afişarea rezultatelor finale.

**Pasul 8.** Încheierea unui contract cu profesorii selectați să participe la cursurile europene de formare prin acest proiect.

Director, Președintele comisiei de selecție,

Ing. Cuciurean Alina Elena Prof.

**ANEXA 2**

**Criterii de selecţie pentru participarea la cursurile de formare din cadrul proiectului**

**Erasmus + KA1 School Education Staff Mobility *-***

***”PROMOVAREA EGALITĂȚII DE ȘANSE ÎN EDUCAȚIE PRIN DEZVOLTAREA COMPETENȚELOR CHEIE LA NIVEL EUROPEAN” 2017-2019***

|  |  |  |  |  |  |  |  |
| --- | --- | --- | --- | --- | --- | --- | --- |
| **Criteriul** | **Subcriteriul** | **Detalieri** | **Punctaj**  **total** | **Pctj. autoev.** | **Pctj. eval. comisie** | | **Dovezi** |
| **Pregătirea profesională** | Formarea iniţială | Studii superioare de lungă durată | **5** |  |  | | CV, copie după diploma de licenţă |
| Studii superioare de scurtă durată | **3** |  |  | | CV, copie după diploma de licenţă |
| Formarea continuă | Gradul didactic I | **5** |  |  | | CV, copie certificat |
| Gradul didactic II | **3** |  |  | | CV, copie certificat |
| Definitivat | **2** |  |  | | CV, copie certificat |
| Formări certificate în ultimii 2 ani | **Credite/**  **ore/10** |  |  | | CV, copii după certificate |
| **Implicarea în viaţa şcolii** | Responsabilităţi la nivel de şcoală- calitatea actului managerial ca director/ responsabil/ membru în comisii | Director, director adjunct, consilier educativ | **10** |  |  | | Copie decizie de numire |
| Responsabil comisie metodică, membru CEAC, membru în comisia de actualizare PAS, membru în comisia de elaborare ROI, membru CA, membru în comisia de programe și parteneriate europene | **8** |  |  | | Copie decizie de numire |
| Participare la concursuri de orice tip şi olimpiade şcolare cu elevii şcolii | Premiul I, II, III, menţiune la nivel naţional, interjudeţean | **10/8/6/4** |  |  | | Copie diplomă |
| Premiul I, II, III, menţiune la nivel judeţean, local | **5/4/3/2** |  |  | | Copie diplomă |
| Pregătire pentru examene | Rezultate la examenul de bacalaureat, certificare a competenţelor | **5/an** |  |  | | Adeverinţă cu încadrarea prof. la clase terminale |
| Activităţi extraşcolare | Iniţierea şi implementarea unor proiecte la nivel european/naţional/local | **10/6/4** |  |  | | Copie decizie, adeverinţă, copii procese verbale |
| Întocmire documentaţie proiecte educaționale naționale și europene | **2/proiect** |  |  | | Decizii |
| Participare la simpozioane, sesiuni de comunicări, conferinţe | **2/activit.** |  |  | | Copii diplome de participare, adeverinţe |
| Coordonator reviste şcolare, publicare de articole în reviste de specialitate şi de pedagogie | **5/număr/ articol** |  |  | | Adeverinţă, copie copertă revistă/articol |
| Organizator/însoţitor excursii | **5/2** |  | |  | Copie după planul excursiei |
| Participare la activități educaționale din școală | **1p/activ** |  | |  | Adeverinţă |
| Iniţiere şi desfăşurare activităţi de voluntariat  coordonator/participant | **2/1 per activit.** |  | |  | Proces verbal, adeverinţă, diplomă |
| Atragere de fonduri | Obţinere finanţare proiecte europene/ sponsorizări sau donaţii/ contribuţie 2% la ONG-ul şcolii | **2/1/0,5** |  | |  | Adeverinţă, contracte de sponsorizare, proces verbal pentru donaţii |
| Participarea la cursuri de formare continuă | **1p/curs** |  | |  | Adeverinţă |
| **Necesitatea participării la curs** | Relevanţa temei cursului în activitatea didactică | Motivaţia convingătoare a necesităţii participării la curs | **10** |  | |  | Scrisoare de intenţie |
| Calitatea de diriginte (proiectul abordează problemele legate de incluziunea socială și prevenirea abandonului școlar) | **10** |  | |  | Încadrarea cadrului didactic ca diriginte |
| **Abilități/ competențe necesare** | Informare | Cunoștințe despre specificul programului Erasmus +, School Education Staff Mobility și responsabilitățile beneficiarilor acestui program. | **5** |  | |  | Interviu în cadrul testului de limbă |
| Empatie | Spirit de echipă, competențe de colaborare cu ceilalți, spirit inovator și capacitate de implementare a cunoștințelor dobândite prin participarea la mobilitate. | **5** |  | |  | Feed-back obținut din partea personalului școlii |
| Capacitate de analiză, sinteză și de raportare a unei activități desfășurate | Întocmirea portofoliilor pentru activitățile derulate în cadrul unor comisii, calitatea materialelor realizate (spirit de analiză şi sinteză, coerenţă la nivel de conţinut a materialelor, inteligibilitate etc) prin demonstrarea competenţelor şi abilităţilor în utilizarea noilor tehnologii informaţionale şi de comunicaţie. | **10** |  | |  | Prezentarea unui portofoliu al profesorului/ responsabilități/ activități desfășurate (se va restitui după evaluare) |

**NOTĂ:**

1. **ACTIVITĂȚILE ȘI DOVEZILE SUNT VALABILE PENTRU ULTIMII 2 ANI ȘCOLARI.**
2. **DOVEZILE PREZENTATE LA CRITERIUL „IMPLICAREA ÎN VIAŢA ŞCOLII” TREBUIE SĂ REFLECTE DOAR ACTIVITATEA ÎN UNITATEA NOASTRĂ ȘCOLARĂ.**
3. **NU EXISTĂ LIMITĂ MINIMĂ DE PUNCTAJ. IERARHIZAREA SE VA FACE ÎN ORDINEA DESCRESCĂTOARE A PUNCTAJULUI OBȚINUT.**